
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse vastuvõtmist Kriisitoetuse maksmise tingimuste ja korra Narva linnas kinnitamisest vastavalt lisatud Narva Linnavolikogu määruse eelnõule. 
2. Volitada Narva Linnavalitsuse abilinnapea Aleksander Ljudvig´it kandma ette eelnimetatud küsimust Narva Linnavolikogu istungil.

Tarmo Tammiste 







Linnapea                                                                        
             Kairi Johannes
                                                                                                            Linnakantselei asjaajamisteenistuse
                                                                                                            juhataja linnasekretäri ülesannetes
EELNÕU

NARVA LINNAVOLIKOGU

MÄÄRUS

Kriisitoetuse maksmise tingimused ja kord Narva linnas
Määrus kehtestatakse Kohaliku omavalitsuse korralduse seaduse  § 22 lõike 1 punkti 5 ning Sotsiaalhoolekande seaduse § 23 lõike 1 alusel. 

§ 1.   Reguleerimisala 

(1)  Käesolev määrus reguleerib kriisitoetuse (edaspidi toetus) maksmise tingimusi ja korda inimestele, kellel hädaolukorda sattumise põhjusel esinevad toimetulekuraskused ning kelle elukoht on Eesti rahvastikuregistri andmetel Narva linn.
(2) Toetuse maksmise eesmärgiks on vähekindlustatud või erivajadustega inimestele hädavajalike kulutuste osaline katmine, kui isiku enda või perekonna ressursid on ammendunud ja neid kulutusi ei ole võimalik kompenseerida teiste riiklike või kohalike toetustega. 
(3)  Toetuse maksmise allikaks  on Narva linnaeelarve. 
(4) Toetuse maksmist korraldab ja maksmiseks linnaeelarvest eraldatud vahendite üle peab arvestust Narva linna Sotsiaalabiamet (edaspidi Sotsiaalabiamet).
§ 2. Hüvitatavad kululiigid 
 Toetust makstakse järgmiste hädavajalike kulutuste osaliseks katmiseks:
(1)  Toiduainete ostmine
(2)  ID kaardi vormistamine 

(3)  Hädavajalike jalatsite või riiete ostmine
(4)  Ravimite või abivahendite ostmine
(5)  Hamba eemaldamine

(6)  Eriarsti külastamine, sealhulgas ka sõidukulud väljapoole Narvat 
(7)  Haiglas viibimise tasu
§ 3. Toetuse piirmäärad

Toetust makstakse järgmistes piirmäärades:
(1)   Toiduainete ostmise puhul: üksi elavale isikule- kuni 100 kroonini, perekonnale -kuni 500 kroonini
(2)   ID kaardi vormistamise puhul toetuse piirmäär sõltub kehtivast riigilõivu suurusest. 
(3)   Hädavajalike jalatsite või riiete ostmise puhul- kuni 300 kroonini
(4)   Ravimite või abivahendite ostmise puhul- kuni 500 kroonini
(5)   Hamba eemaldamise puhul- kuni 400 kroonini
(6)   Eriarsti külastamise puhul – kuni 300 kroonini
(7)   Haiglas viibimise tasu- kuni 250 kroonini
§ 4. Õigustatud isikud

Toetuse saamise õigus on järgmistel kriisisituatsiooni sattunutel isikutel: 
(1)  alaealiste lastega pered, kus vanemad on  töötud, puudega või teistel põhjustel elavad vaesuse piiril

(2)  puudega lastega pered
(3)  lasterikkad pered
(4)  eakad ja puudega isikud
(5)  Töötukassas registreeritud töötud
(6)  kinnipidamiskohtadest vabanenud isikud
(7)  isikud, kellel puudub kindel elukoht ning sissetulek
§ 5.  Toetuse taotlemine
(1) Toetuse saamiseks esitavad abivajajad Sotsiaalabiametile motiveeritud taotluse koos materiaalsete raskuste tekkimist põhjendavate dokumentidega. 

(2) Sotsiaalabiametil on õigus nõuda taotlejalt perekonna sissetulekut tõendavaid dokumente või muid täiendavaid andmeid, millest taotlejat informeeritakse taotluse vastuvõtmisel või kümne tööpäeva jooksul pärast taotluse vastuvõtmist.
(3)  Nii üksi elaval isikul, kui ka perekonnal on õigus saada toetust maksimalselt 2 korda aastas.
(4) Toetust on õigus taotleda kolme kuu jooksul pärast sündmust, millega seoses toetust taotletakse.
§ 6.  Toetuse määramine 
(1)  Otsuse toetuse määramisest või mittemääramisest võtab vastu Sotsiaalabiameti direktor.
(2) Toetuse määramise aluseks on perekonna sissetulek. Sissetuleku hulka arvatakse kõik netotulud, välja arvatud riigi- ja linnaeelarve vahenditest makstavad ühekordsed sotsiaaltoetused.
(3) Toetus määratakse isikutele, kelle perekonna netosissetulek esimese pereliikme kohta on väiksem kehtivast miinimumpalga poolmäärast ja iga järgmise pereliikme kohta väiksem kui 80% kehtivast  miinimumpalga poolmäärast.
(5) Sotsiaalabiametil on õigus Narva Linnavalitsuse sotsiaalkomisjoni ettepanekul erandkorras määrata toetust ka määruses ettenägemata juhtudel või kinnitatud piirmäärasid ületavas summas.
§ 7.  Toetuse väljamaksmine
(1)  Toetust makstakse välja sularahas Sotsiaalabiameti kassa kaudu või taotleja isiklikule pangakontole.
(2) ID kaardi vormistamise puhul toetust kantakse Rahandusministeeriumi arvele, märkides taotleja nimi. 
(3)  Toetust võib üle kanda ka teise asutuse pangakontole juhul, kui taotleja märgib seda oma taotluses. 

§ 8.  Vaidluste lahendamine
Isik, kes leiab, et toetuse määramisel või määramata jätmisel on rikutud tema õigusi või piiratud tema vabadusi, võib esitada vaide seaduses sätestatud korras.
§ 9.  Toetuse tagasinõudmine
Toetust on õigus tagasi nõuda, kui toetuse määramise aluseks olid taotleja poolt teadlikult esitatud valeandmed. Juhul kui isik keeldub valeandmete alusel saadud toetust vabatahtlikult tagastamast, võib Narva Linnavalitsus teha isikule ettekirjutuse. Ettekirjutuse täitmata jätmise korral võib Narva Linnavalitsus anda ettekirjutuse sundtäitmisele täitemenetluse seadustikus sätestatud korras.
§ 10.  Rakendussätted

(1) Kinnitada taotluse vorm vastavalt Lisa 1.

(2) Määrus jõustub seadusega sätestatud korras.

Mihhail Stalnuhhin

Esimees
Määruse “Kriisitoetuse maksmise tingimused ja kord Narva linnas” lisa 1

Narva linna Sotsiaalabiametile

Kriisitoetuse taotlus
Taotleja  nimi__________________________________________Isikukood___________________

Elukoht_______________________________________________Telefon_____________________

Perekonna  koosseis (nimi ja sotsiaalne seisund):

1. ____________________________________________________________________________

2. ____________________________________________________________________________

3. ____________________________________________________________________________

4. ____________________________________________________________________________

5. ____________________________________________________________________________

6. ____________________________________________________________________________

Palun eraldada mulle kriisitoetust järgmisel põhjusel:

Kirjeldada täpselt, kellele, miks või milleks toetust vajatakse

__________________________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

Lisan järgmised dokumendid :  ________________________________________________________
Toetus palun kanda __________________________arvelduskontole nr _____________________ .

Toetus palun välja maksta sularahas  ⁭

Kinnitan esitatud andmete õigsust oma allkirjaga.

Allkiri_________________________________                          Kuupäev______________________

OTSUS: (täidab Sotsiaalabiameti direktor)

 Määrata ja maksta kriisitoetus summas __________ krooni

 Keelduda kriisitoetuse maksmisest

Kriisitoetuse maksmisest keeldumise põhjus:

_____________________________________________________________________________________
__________________________________________________________________________________________________________________________________________________________________________
_____________________________________________________________________________________
_____________________________________________________________________________________
__________________      __________________       

         (kuupäev)                             (allkiri)                                    
